

**TACIS бағдарламасы шеңберiнде жүргiзiлетiн объектiлердiң тiзбесiн бекiту туралы**

Қазақстан Республикасы Премьер-Министрiнiң өкiмi 1997 жылғы 24 сәуiр N 114-ө

      TACIS бағдарламасы шеңберiнде өткiзiлетiн Қазақстан Республикасы
өнеркәсiбiнiң базалық салаларындағы бiрқатар iрi кәсiпорындарды
жекешелендiрудi қамтамасыз ету мақсатында:
  
      1. Жекешелендiру алдындағы дайындығы мен жекешелендiруi TACIS
бағдарламасы шеңберiнде жүргiзiлетiн мынадай объектiлердiң тiзбесi
бекiтiлсiн:
  
      "Электробытприбор" АҚ, Алматы қаласы;
  
      "Актюбрентген" АҚ, Ақтөбе қаласы;
  
      "Ертiс химия-металлургия заводы" АҚ, Шығыс Қазақстан облысы,
Первомайский пос.;
  
      "Прогресс" АҚ, Степногорск қаласы, Ақмола облысы.
  
      2. Қазақстан Республикасы Қаржы министрлiгiнiң Мемлекеттiк мүлiк
пен активтердi басқару департаментi мен Жекешелендiру жөнiндегi
департаментi жоғарыда аталған бағдарламаны iске асыруда
консультанттарға жәрдем көрсетудi қамтамасыз етсiн.
  
  
      Премьер-Министр

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК